FI Euroopan unionin virallinen lehti C 224/6

ETA-sopimuksen liitteessä XIII olevan 64 kohdan a alakohdassa tarkoitetun asiakirjan 4 artiklan 1 kohdan a alakohdan mukainen EFTAn valvontaviranomaisen tiedonanto (neuvoston asetus (ETY) N:o 2408/92, yhteisön lentoliikenteen harjoittajien pääsystä yhteisön lentoliikenteen reiteille)

Julkisen palvelun velvoitteiden asettaminen Finnmarkissa ja Pohjois-Tromssassa (Norja) harjoitettavalle säännölliselle lentoliikenteelle

2009/C 224/07

1. JOHDANTO

Norja on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille (1)23 päivänä heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan mukaisesti asettaa 1. huhtikuuta 2010 alkaen julkisen palvelun velvoitteet säännölliselle lentoliikenteelle seuraavilla reiteillä:

1. seuraavien paikkakuntien väliset reitit: Kirkkoniemi, Vesisaari, Vuoreija, Båtsfjord, Berlevåg, Mehamn, Honningsvåg, Hammerfest ja Alta (Alattio)

2. Hasvik–Tromssa–Hasvik, Hasvik–Hammerfest–Hasvik ja Sørkjosen–Tromssa–Sørkjosen.

2. SEURAAVIA MÄÄRÄYKSIÄ SOVELLETAAN YKSITTÄISIIN REITTEIHIN

2.1 Seuraavien paikkakuntien väliset reitit: Kirkkoniemi, Vesisaari, Vuoreija, Båtsfjord, Berlevåg, Mehamn, Honningsvåg, Hammerfest ja Alta (Alattio)

2.1.1 Vähimmäisvuorotiheys, paikkakapasiteetti, reitit ja aikataulut

Yleiset vaatimukset

— Vaatimukset ovat voimassa ympäri vuoden.

— Jos vaatimuksena on yhden liikenteenharjoittajan palvelu, matkustajia on kuljetettava koko matka julkisen palvelun velvoitteiden alaisessa reittiverkostossa. Matkustusaika saa olla kutakin yhden liikenteenharjoittajan palvelua käyttäen enintään 3 tuntia 30 minuuttia ensimmäisestä lähdöstä lopulliseen määräpaikkaan saapumiseen.

— Kun vaatimuksena on yhteydet Tromssan reitillä liikennöitäviin lentoihin, on aikataulut järjestettävä sellaisiksi, että matkustajat voivat matkustaa Tromssasta tai Tromssaan vaihtamalla lentokonetta enintään yhden kerran.

— Kun sovelletaan paikkakapasiteettia koskevia vaatimuksia, tarjottavien paikkojen määrää tarkistetaan tämän tiedonannon liitteessä A olevien liikenne- ja viestintäministeriön antamien sääntöjen mukaisesti.

— Aikatauluissa on otettava huomioon lentomatkojen kysyntä.

Vaatimukset maanantaista perjantaihin

Alta

— Tarjottujen paikkojen määrän on oltava maanantaista perjantaihin yhteensä vähintään 550 paikkaa Altan reitillä kumpaankin suuntaan.

— Vähintään yksi päivittäinen yhden liikenteenharjoittajan edestakainen vuoro Kirkkoniemeen, jonka yhteydessä voidaan tehdä enintään yksi välilasku. Ensimmäisen vuoron on saavuttava Kirkkoniemeen viimeistään klo 9.00, ja viimeisen vuoron on lähdettävä Kirkkoniemestä aikaisintaan klo 14.00.

— Yhden liikenteenharjoittajan liikennöimiä vuoroja muiden lentokenttien ja Altan välillä tämän tiedonannon mukaisesti.

Hammerfest

— Vähintään viisi päivittäistä lähtöä ja saapumista maanantaista perjantaihin.

— Tarjottujen paikkojen määrän on oltava maanantaista perjantaihin yhteensä vähintään 750 paikkaa Hammerfestin reitillä kumpaankin suuntaan.

— Vähintään kolme yhden liikenteenharjoittajan edestakaista vuoroa Vesisaareen. Ensimmäisen vuoron on saavuttava kumpaankin suuntaan viimeistään klo 10.30, ja viimeisen vuoron on lähdettävä aikaisintaan klo 18.30.

— Yhden liikenteenharjoittajan edestakainen vuoro Kirkkoniemeen.

— Yhden liikenteenharjoittajan liikennöimiä vuoroja muiden lentokenttien ja Hammerfestin välillä tämän tiedonannon mukaisesti.

Kirkenes/Kirkkoniemi

— Tarjottujen paikkojen määrän on oltava maanantaista perjantaihin yhteensä vähintään 750 paikkaa Kirkkoniemen reitillä kumpaankin suuntaan.

— Yhden liikenteenharjoittajan liikennöimiä vuoroja muiden lentokenttien ja Kirkkoniemen välillä tämän tiedonannon mukaisesti.

Vadsø/Vesisaari

— Vähintään yhdeksän päivittäistä lähtöä ja saapumista maanantaista perjantaihin.

— Tarjottujen paikkojen määrän on oltava maanantaista perjantaihin yhteensä vähintään 1 125 paikkaa Vesisaaren reitillä kumpaankin suuntaan.

— Vähintään kolme yhden liikenteenharjoittajan edestakaista vuoroa Kirkkoniemeen ilman välilaskuja. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00. Ensimmäisen vuoron on saavuttava Vesisaareen viimeistään klo 11.30, ja viimeisen vuoron on lähdettävä Vesisaaresta aikaisintaan klo 18.30.

— Vähintään kaksi yhden liikenteenharjoittajan edestakaista vuoroa Altaan. Ensimmäisen vuoron on saavuttava Vesisaareen viimeistään klo 10.00. Ensimmäisen vuoron on saavuttava Altaan viimeistään klo 10.30. Viimeisen vuoron on lähdettävä Vesisaaresta aikaisintaan klo 14.00 ja aikaisintaan klo 15.00 Altasta.

— Yhden liikenteenharjoittajan liikennöimiä vuoroja muiden lentokenttien ja Vesisaaren välillä tämän tiedonannon mukaisesti.

Vuoreija

— Vähintään kolme yhden liikenteenharjoittajan edestakaista vuoroa Kirkkoniemeen. Viimeisen vuoron on lähdettävä Kirkkoniemestä vähintään kuusi tuntia myöhemmin kuin ensimmäinen vuoro saapuu Kirkkoniemeen.

Båtsfjord

Vähintään neljä päivittäistä lähtöä ja saapumista seuraavin ehdoin:

— Vähintään kaksi yhden liikenteenharjoittajan edestakaista vuoroa Kirkkoniemeen. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00.

— Vähintään kaksi yhden liikenteenharjoittajan edestakaista vuoroa Vesisaareen. Ensimmäisen vuoron on saavuttava Vesisaareen viimeistään klo 10.30, ja viimeisen vuoron on lähdettävä Vesisaaresta aikaisintaan klo 18.30.

— Yhden liikenteenharjoittajan edestakainen vuoro Hammerfestiin.

— Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä.

Berlevåg

Vähintään kolme päivittäistä lähtöä ja saapumista seuraavin ehdoin:

— Yhden liikenteenharjoittajan edestakainen vuoro Kirkkoniemeen. Ensimmäisen vuoron on saavuttava Kirkkoniemeen viimeistään klo 11.00, ja viimeisen vuoron on lähdettävä Kirkkoniemestä aikaisintaan klo 19.00.

— Yhden liikenteenharjoittajan edestakainen vuoro Vesisaareen. Ensimmäisen vuoron on saavuttava Vesisaareen viimeistään klo 10.30, ja viimeisen vuoron on lähdettävä Vesisaaresta aikaisintaan klo 18.30.

— Yhden liikenteenharjoittajan edestakainen vuoro Hammerfestiin.

— Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä.

Mehamn

Vähintään neljä päivittäistä lähtöä ja saapumista seuraavin ehdoin:

— Vähintään kaksi yhden liikenteenharjoittajan edestakaista vuoroa Hammerfestiin. Ensimmäisen vuoron on saavuttava Hammerfestiin viimeistään klo 8.30. Viimeisen vuoron on lähdettävä kumpaankin suuntaan aikaisintaan klo 17.00.

— Vähintään kaksi yhden liikenteenharjoittajan edestakaista vuoroa Vesisaareen. Viimeisen vuoron on lähdettävä kumpaankin suuntaan aikaisintaan klo 16.00.

— Yhden liikenteenharjoittajan edestakainen vuoro Kirkkoniemeen.

— Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä.

Honningsvåg

Vähintään neljä päivittäistä lähtöä ja saapumista seuraavin ehdoin:

— Vähintään kaksi yhden liikenteenharjoittajan edestakaista vuoroa Hammerfestiin. Ensimmäisen vuoron on saavuttava Hammerfestiin viimeistään klo 8.30. Viimeisen vuoron on lähdettävä kumpaankin suuntaan aikaisintaan klo 17.00.

— Vähintään kaksi yhden liikenteenharjoittajan edestakaista vuoroa Vesisaareen. Viimeisen vuoron on lähdettävä kumpaankin suuntaan aikaisintaan klo 16.00.

— Aikataulujen on oltava sellaiset, että vuorot ovat sovitettavissa vähintään kahteen edestakaiseen vuoroon Tromssan reitillä.

Lauantaita ja sunnuntaita koskevat vaatimukset

Seuraavat vaatimukset koskevat lauantain ja sunnuntain välistä aikaa:

— Tarjottujen paikkojen määrän on oltava vähintään 110 paikkaa Altan reitillä kumpaankin suuntaan, vähintään 150 paikkaa Hammerfestin reitillä kumpaankin suuntaan, vähintään 150 paikkaa Kirkkoniemen reitillä kumpaankin suuntaan ja vähintään 225 paikkaa Vesisaaren reitillä kumpaankin suuntaan.

— Hammerfestin, Vesisaaren, Vuoreijan, Båtsfjordin, Berlevågin, Mehamnin ja Honningsvågin reiteillä on oltava lähtöjä ja saapumisia vähintään yhtä monta kuin kunakin päivänä maanantaista perjantaihin.

— Vähintään kaksi yhden liikenteenharjoittajan edestakaista vuoroa välillä Honningsvåg–Hammerfest.

— Yhden liikenteenharjoittajan edestakainen vuoro Vesisaareen Båtsfjordista, Berlevågista, Mehamnista ja Honningsvågista.

— Yhden liikenteenharjoittajan edestakainen vuoro Hammerfestiin Båtsfjordista, Berlevågista ja Mehamnista.

— Yhden liikenteenharjoittajan edestakainen vuoro välillä Vesisaari–Alta.

— Yhden liikenteenharjoittajan edestakainen vuoro välillä Kirkkoniemi–Alta.

— Båtsfjordin, Berlevågin, Mehamnin ja Honningsvågin jatkoyhteyksiä Tromssan reiteille ja reiteiltä on oltava vähintään yhtä monta kuin kunakin päivänä maanantaista perjantaihin.

Seuraavat vaatimukset koskevat sekä lauantaita että sunnuntaita:

— Edestakainen vuoro jokaiselle seuraavista lentoasemista: Vesisaari, Vuoreija, Båtsfjord, Berlevåg, Mehamn, Honningsvåg, Hammerfest, Kirkkoniemi ja Alta.

— Yhden liikenteenharjoittajan edestakainen vuoro välillä Vesisaari–Hammerfest.

— Yhden liikenteenharjoittajan edestakainen vuoro välillä Vesisaari–Kirkkoniemi.

— Edestakainen jatkoyhteys Tromssan ja seuraavien lentoasemien välillä: Båtsfjord, Berlevåg, Mehamn ja Honningsvåg.

2.1.2 Ilma-alusluokka

Vaadituilla lennoilla on käytettävä vähintään 15 matkustajalle rekisteröityjä ilma-aluksia.

2.2 Hasvik–Tromssa–Hasvik, Hasvik–Hammerfest-Hasvik ja Sørkjosen–Tromssa–Sørkjosen

2.2.1 Seuraavat vaatimukset koskevat vähimmäisvuorotiheyttä, paikkakapasiteettia, reittejä ja aikatauluja välillä Hasvik–Tromsø–Hasvik ja Hasvik–Hammerfest–Hasvik

Vaatimukset ovat voimassa ympäri vuoden.

Hasvik–Tromssa–Hasvik

— Vähintään kaksi edestakaista vuoroa päivittäin maanantaista perjantaihin. Niistä vähintään yhden aikataulun on sovittava Tromssan ja Oslon välisen reitin vuoroihin.

— Vähintään yksi edestakainen vuoro sunnuntaisin. Aikataulun on sovittava Tromssan ja Oslon välisen reitin vuoroihin.

— Maanantaista perjantaihin ensimmäisen vuoron on saavuttava Tromssaan viimeistään klo 10.00, ja viimeisen vuoron on lähdettävä Tromssasta aikaisintaan klo 13.30.

— Vähintään yhden vaadituista päivittäisistä lennoista on maanantaista perjantaihin oltava välilaskuton kumpaankin suuntaan. Muut voivat tehdä enintään kaksi välilaskua, joista toisen yhteydessä voidaan vaihtaa ilma-alusta, edellyttäen että odotusaika on enintään 45 minuuttia ja liikenteenharjoittaja hoitaa koko Tromssan reitin.

Hasvik–Hammerfest–Hasvik:

— Vähintään yksi edestakainen vuoro päivässä maanantaista perjantaihin. Ensimmäisen vuoron on saavuttava Hammerfestiin viimeistään klo 8.30, ja viimeisen vuoron on lähdettävä Hammerfestista aikaisintaan klo 14.30.

Paikkakapasiteetti:

— Hasvikin ja Tromssan sekä Hasvikin ja Hammerfestin välisillä reiteillä on tarjottava yhteensä vähintään 120 paikkaa viikossa molempiin suuntiin.

— Tarjottujen paikkojen määrää tarkistetaan tämän tiedonannon liitteessä A olevien liikenneministeriön antamien sääntöjen mukaisesti.

2.2.2 Seuraavat vaatimukset koskevat vähimmäisvuorotiheyttä, paikkakapasiteettia, reittejä ja aikatauluja välillä Sørkjosen–Tromssa–Sørkjosen

Vaatimukset ovat voimassa ympäri vuoden. Kumpaankin suuntaan on liikennöitävä päivittäin.

Vuorotiheys:

— Vähintään kaksi edestakaista vuoroa päivittäin maanantaista perjantaihin.

— Yhteensä vähintään kaksi edestakaista vuoroa lauantain ja sunnuntain aikana.

Paikkakapasiteetti:

— Maanantaista perjantaihin on tarjottava kumpaankin suuntaan yhteensä vähintään 190 paikkaa sekä lauantain ja sunnuntain aikana yhteensä vähintään 35 paikkaa.

— Tarjottujen paikkojen määrää tarkistetaan tämän tiedonannon liitteessä A olevien liikenneministeriön antamien sääntöjen mukaisesti.

Reitit:

— Vaadittujen lentojen on oltava välilaskuttomia.

Aikataulut:

Vaadittujen lentojen aikataulujen on mahdollistettava yhteydet Tromssan ja Oslon väliselle edestakaiselle reitille.

Vaadittuja lentoja koskevat lisäksi seuraavat ehdot maanantaista perjantaihin:

— Ensimmäisen vuoron on saavuttava Tromssaan viimeistään klo 09.30 ja viimeisen vuoron on lähdettävä sieltä aikaisintaan klo 19.00.

— Ensimmäisen vuoron on lähdettävä Tromssasta viimeistään klo 11.30, ja viimeisen vuoron on lähdettävä Sørkjosenista aikaisintaan klo 17.00.

2.2.3 Ilma-alusluokka

Vaadituilla lennoilla on käytettävä vähintään 15 matkustajalle rekisteröityjä ilma-aluksia.

3. SEURAAVIA MÄÄRÄYKSIÄ SOVELLETAAN KAIKKIIN REITTEIHIN

3.1 Tekniset ja operatiiviset olosuhteet

Liikenteenharjoittajia pyydetään ottamaan huomioon erityisesti lentokentillä vallitsevat tekniset ja operatiiviset olosuhteet. Lisätietoja:

Luftfartstilsynet (Ilmailuviranomainen) Postboks 243 8001 Bodø NORWAY P. +47 75585000

3.2 Kuljetusmaksut

Täysin muutettavissa olevien yhdensuuntaisten lippujen perushinnat (enimmäishinnat) eivät 1 päivänä huhtikuuta 2010 alkavana toimintavuonna saa ylittää seuraavia Norjan kruunuina esitettyjä määriä.

Mihin Alta Berlevåg Båtsfjord Hammerfest Honningsvåg Kirkenes/Kirkkoniemi Mehamn Vadsø/Vesisaari Vuoreija Mistä Alta — 1 180 1 149 519 1 021 1 149 1 180 1 149 — Berlevåg 1 180 — 418 1 039 700 827 418 700 — Båtsfjord 1 149 418 — 1 039 827 700 519 651 — Hammerfest 519 1 039 1 039 — 700 1 149 911 1 149 — Honningsvåg 1 021 700 827 700 — 1 149 519 1 039 — Kirkenes/Kirkkoniemi 1 149 827 700 1 149 1 149 — 986 418 550 Mehamn 1 180 418 519 911 519 986 — 863 — Vadsø/Vesisaari 1 149 700 651 1 149 1 039 418 863 — — Vuoreija — — — — — 550 — — —

Enimmäishintaa ei ole, jos sitä ei ole ilmoitettu taulukossa.

Hasvik–Tromssa 1 109 Hasvik–Hammerfest 519 Sørkjosen–Tromssa 590

Kunkin seuraavan toimintavuoden enimmäishintoja tarkistetaan 1. huhtikuuta Norjan tilastokeskuksen saman vuoden helmikuun 15. päivänä päättyvälle 12 kuukauden jaksolle julkaiseman kuluttajahintaindeksin mukaisesti (http://www.ssb.no).

Liikenteenharjoittajan on tarjottava lippuja ainakin yhden omistamansa myyntikanavan kautta. Liikenteenharjoittaja vastaa siitä, että sen myyntikanavien kautta on saatavissa lippuja, joiden hinta ei ylitä enimmäishintaa.

Enimmäishintaa sovelletaan myös lippuihin, joita tarjoavat muut liikenteenharjoittajan hallitsemat yritykset. Liikenteenharjoittaja vastaa siitä, että kyseiset yritykset noudattavat enimmäishintaa.

Enimmäishinnan on katettava kaikki viranomaisille maksettavat verot ja maksut sekä muut ylimääräiset maksut (palvelumaksut yms.), jotka liikenteenharjoittaja lisää kirjoittaessaan liput.

Liikenteenharjoittajan on oltava sopimuspuolena kotimaanreiteillä toimivien liikenteenharjoittajien kulloinkin voimassa olevissa sopimuksissa, ja sen on tarjottava kaikkia näiden sopimusten mukaisia alennuksia.

Liikenteenharjoittajan on tarjottava lippuja tietokonepohjaisen paikanvarausjärjestelmän kautta.

4. TARJOUSKILPAILUN JÄLKEEN SOVELLETTAVAT LISÄEHDOT

Kun on järjestetty tarjouskilpailu, jolla liikennöintioikeus reiteillä rajoitetaan yhteen liikenteenharjoittajaan, sovelletaan lisäksi seuraavia ehtoja:

Lippujen hinnat: — Muihin reitteihin liittyvien jatkoyhteyksien hinnat on tarjottava yhtäläisin ehdoin kaikille liikenteenharjoittajille. Poikkeuksena tästä ovat tarjouksen tekijän liikennöimiin muihin reitteihin liittyvät jatkoyhteyshinnat, jos hinta on enintään 40 prosenttia muutettavissa olevan lipun hinnasta. — Näillä lennoilla ei voi ansaita eikä käyttää vakioasiakkaiden bonusjärjestelmän pisteitä. — Sosiaalisiin syihin perustuvia alennuksia on myönnettävä tämän tiedonannon liitteessä B olevien ohjeiden mukaisesti.

Jatkoyhteyksien ehdot: — Liikenteenharjoittajan asettamien ehtojen, jotka koskevat matkustajien kuljettamista muiden liikenteenharjoittajien reiteille tai reiteiltä, mukaan lukien odotusaikoja sekä lippujen ja matkatavaroiden lähtöselvitystä jatkolennoille koskevat ehdot, on oltava puolueettomia ja syrjimättömiä.

5. EDELLISTEN JULKISEN PALVELUN VELVOITTEIDEN KORVAAMINEN JA KUMOAMINEN

Nämä julkisen palvelun velvoitteet korvaavat 24. elokuuta 2006Euroopan unionin virallisessa lehdessä C 199 sekä ETA-täydennysosassa N:o 160 julkaistut velvoitteet seuraavien reittien osalta:

— Kirkkoniemen, Vesisaaren, Vuoreijan, Båtsfjordin, Berlevågin, Mehamnin, Honningsvågin, Hammerfestin ja Altan (Alattio) väliset reitit

— Hasvik–Tromssa–Hasvik, Hasvik–Hammerfest-Hasvik ja Sørkjosen–Tromssa–Sørkjosen.

6. LISÄTIEDOT

Lisätietoja saa liikenneministeriöstä osoitteesta:

Samferdselsdepartementet Postboks 8010 Dep 0030 Oslo NORWAY P. +47 22248353 F. +47 22245609

(1) Tämä annettu asetus (ETY) N:o 2408/92 on korvattu annetulla asetuksella (EY) N:o 1008/2008. Asetusta (EY) N:o 1008/2008 ei ole otettu osaksi ETA-sopimusta. Tämän tarjouspyynnön oikeusperustana on täten neuvoston asetus (ETY) N:o 2408/92, joka on otettu osaksi Norjan lainsäädäntöä.

Lisäys A TUOTANNON TARKISTAMISLAUSEKE 1. Tuotannon tarkistamislausekkeen tarkoitus Tuotannon tarkistamislausekkeen avulla on tarkoitus varmistaa, että liikenteenharjoittajan tarjoamien paikkojen määrä mukautetaan kysynnän muutoksiin. Matkustajamäärien kasvaessa huomattavasti ja ylittäessä jäljempänä esitetyt enimmäisprosenttiosuudet paikkojen kokonaismäärästä (käyttöaste) liikenteenharjoittajan on lisättävä tarjottujen paikkojen määrää. Samoin liikenteenharjoittaja voi vähentää tarjottujen paikkojen määrää, kun matkustajamäärät vähenevät huomattavasti. Ks. jäljempänä kohdassa 3 esitetyt yksityiskohtaiset tiedot. 2. Käyttöasteen mittausjaksot Jaksot, joiden aikana käyttöastetta tarkkaillaan ja arvioidaan, ovat 1. tammikuuta–30. kesäkuuta ja 1. elokuuta–30. marraskuuta. 3. Tuotannon/tarjottavien paikkojen määrän muuttamisen edellytykset 3.1 Tuotannon lisäämisen edellytykset 3.1.1 Tuotantoa/tarjottavien paikkojen määrää on lisättävä, kun julkisen palvelun velvoitteeseen kuuluvan reitin keskimääräinen käyttöaste ylittää 80 prosenttia. Kun kyseisten reittien keskimääräinen käyttöaste ylittää 80 prosenttia jommallakummalla kohdassa 2 mainitulla jaksolla, liikenteenharjoittajan on lisättävä tuotantoa/paikkatarjontaa kyseisillä reiteillä vähintään 10 prosenttia viimeistään seuraavan IATA-liikennöintikauden alusta. Tuotantoa/paikkatarjontaa on lisättävä vähintään siten, että keskimääräinen käyttöaste on enintään 80 prosenttia. 3.1.2 Lisätessään tuotantoa/paikkatarjontaa edellä esitetyllä tavalla liikenteenharjoittaja voi halutessaan käyttää uuden tuotannon yhteydessä ilma-aluksia, joiden paikkakapasiteetti on pienempi kuin alkuperäisessä tarjouksessa edellytetty. 3.2 Tuotannon vähentämisen edellytykset 3.2.1 Tuotantoa/paikkatarjontaa voidaan supistaa, kun julkisen palvelun velvoitteeseen kuuluvan reitin keskimääräinen käyttöaste on alhaisempi kuin 35 prosenttia. Näiden reittien keskimääräisen käyttöasteen ollessa alhaisempi kuin 35 prosenttia jommallakummalla kohdassa 2 mainitulla jaksolla liikenteenharjoittaja voi vähentää tuotantoa/paikkatarjontaa näillä reiteillä enintään 25 prosentilla edellä mainittujen jaksojen päättymispäivän jälkeisestä päivästä alkaen. 3.2.2 Reiteillä, joilla tarjotaan kumpaankin suuntaan enemmän kuin kaksi vuoroa päivässä, kohdan 3.2.1 mukainen tuotannon vähennys on toteutettava harventamalla vuorotiheyttä. Tästä voidaan poiketa vain, jos liikenteenharjoittaja käyttää ilma-aluksia, joiden paikkakapasiteetti on suurempi kuin julkisen palvelun velvoitteiden asettamisilmoituksessa määrätty vähimmäiskapasiteetti. Liikenteenharjoittaja voi tällöin käyttää pienempiä ilma-aluksia, ei kuitenkaan sellaisia, joiden paikkakapasiteetti on pienempi kuin julkisen palvelun velvoitteiden asettamisilmoituksessa määrätty vähimmäiskapasiteetti. 3.2.3 Reiteillä, joilla tarjotaan kumpaankin suuntaan ainoastaan yksi tai kaksi vuoroa päivässä, tarjottavien paikkojen määrää voidaan vähentää ainoastaan käyttämällä ilma-aluksia, joiden paikkakapasiteetti on alhaisempi, vaikka tämä tarkoittaa, että paikkakapasiteetti on pienempi kuin julkisen palvelun velvoitteiden asettamisilmoituksessa määrätty. 4. Tuotannon muuttamismenettely 4.1 Norjan liikenneministeriö on liikenteenharjoittajan ehdottamien aikataulujen hyväksymisestä vastaava viranomainen, mukaan lukien tuotannon/paikkatarjonnan muutokset. Tässä yhteydessä viitataan Norjan liikenneministeriön kiertokirjeeseen N-3/2005, joka on liitetty tarjousasiakirjoihin. 4.2 Jos tuotantoa/paikkatarjontaa vähennetään kohdan 3.2 mukaan, asianomaisille maakuntahallituksille toimitetaan ehdotus uudeksi liikennöintiohjelmaksi ja niillä on oltava riittävästi aikaa lausunnon antamiseen ennen muutosten voimaantuloa. Jos ehdotettuun uuteen liikennöintiohjelmaan sisältyy muutoksia, jotka ovat muiden kuin julkisissa velvoitteissa asetettujen vuoro- ja paikkakapasiteettimääriä koskevien vaatimusten vastaisia, uusi liikennöintiohjelma on lähetettävä liikenne- ja viestintäministeriön hyväksyttäväksi. 4.3 Kun tuotantoa/paikkatarjontaa on lisättävä kohdan 3.1 mukaisesti, uuden tuotannon aikatauluista on sovittava liikenteenharjoittajan ja asianomaisen maakuntahallinnon (maakuntahallintojen) kesken. 4.4 Jos on tarjottava uutta tuotantoa/lisää paikkoja kohdan 3.1 mukaisesti, eivätkä liikenteenharjoittaja ja asianomainen maakuntahallinto (maakuntahallinnot) pääse sopimukseen aikatauluista kohdan 4.3 mukaisesti, liikenteenharjoittaja voi hakea liikenne- ja viestintäministeriöltä kohdan 4.1 mukaisesti lupaa käyttää uuden tuotannon/paikkatarjonnan yhteydessä eri aikataulua. Tämä ei merkitse sitä, että liikenteenharjoittaja voisi hakea lupaa käyttää aikataulua, johon ei sisälly vaadittua tuotannon lisäystä. Tarvitaan painavia syitä, jotta ministeriö voisi hyväksyä ehdotuksen, joka poikkeaa siitä, mitä asianomaiset maakuntahallinnot voisivat hyväksyä. 5. Taloudellisen korvauksen muuttumattomuus tuotannon muuttuessa 5.1 Liikenteenharjoittajan saama taloudellinen korvaus pysyy entisellään, kun tuotantoa lisätään kohdan 3.1 mukaisesti. 5.2 Liikenteenharjoittajan saama taloudellinen korvaus pysyy entisellään, kun tuotantoa vähennetään kohdan 3.2 mukaisesti.